František Kupka

**František Kupka** (23. rujna 1871. - 24. lipnja 1957.) bio je češki slikar i grafičar. Bio je pionir i jedan od utemeljitelja ranog 
apstraktnog slikarstva i kubizma (orfizma). Kupka je u svom slikarskom opusu krenuo od realizma i nakraju završio u potpunoj apstrakciji.

## Biografija
### Školovanje
František Kupka rođen je u mjestu Opočno, u tadašnjoj Bohemiji današnjoj Češkoj Republici 1871. godine. 
Između 1889. to 1892. god. studirao je na Praškoj likovnoj Akademiji, u to vrijeme slikao je povijesne patriotske prizore. Nakon toga Kupka je nastavio svoju likovnu izobrazbu na Bečkoj - *Akademie der Bildenden Künste*, u kojoj je njegov slikarski interes postao vezan uz simboličko i alegoričko, u skladu s tadašnjim tendencijama secesije.

Izlagao je u Kunstvereinu, u Beču 1894., tada počinje njegov interes za istočnjačke filozofije i teozofiju.

U proljeće 1894. Kupka se skrasio u Parizu, gdje je krenuo na daljnje slikarsko školovanje, prvo na kraće u Académie Julian te potom duže, zajedno s kolegom Jean-Pierre Laurensom u slavnu École des Beaux-Arts, Pariz.

### Rad
Kupka je u Parizu počeo raditi kao ilustrator za ovitke knjiga i plakata, u to doba proslavio se svojim satiričkim crtežima za pariške dnevne listove i magazine.

1906. god. preselio se u Puteaux, predgrađe Pariza, te iste godine izlagao je na Salonu nezavisnih. 
Kupka je osobito zanio prvi Futuristički manifest, objavljen 1909. u listu Le Figaro. Kupkina slika iz 1909. god *Piano Keyboard/Lake* označila je prekretnicu i raskid s njegovim realističkim stilom. Njegovo slikarstvo postalo je potpuno apstraktno oko 1910.- 11., objašnjavajući njegove terije o pokretu, boji i odnosu između glazbe i slikarstva ( takozvani (orfizam).

1912. godine izlagao je na Salonu nezavisnih u sobi s kubistima, iako on osobno nije htio biti član nikakva slikarska pokreta. Teorijsku umjetničku knjigu *Stvaranje plastične umjetnosti*, Kupka je dovršio 1913. godine i objavio u Pragu 1923. godine

1931. god. Kupka je bio jedan od prvih slikara koji se uhvatio apstaktnog slikarstva. 1936. godine njegov rad je uvršten na izložbu *Cubism and Abstract Art* u newyorškom Museum of Modern Art. Nakon toga izlagao je i sa tada vrlo slavnim češkim slikarom Alphonse Muchom u galeriji Jeu de Paume u Parizu. Velika retrospektivna izložba priređena mu je u Galerie Mánes u Pragu 1946. godine.

Između 1919. i 1938. godine Kupku je finanancirao i potpomagao, njegov dobri prijatelj, umjetnički kolekcionar i industrijalac Jindřich Waldes koji je uglavnom i postao vlasnikom većine Kupkinih djela.

## Djela
Kupku su neobično interesirale boje, i način njihova fizičkog poimanja, oko 1910. godine počeo je razvijati svoj vlastiti krug boja, prilagodivši pritom predhodni rad znanstvenika; Isaaca Newtona i Hermanna von Helmholtza. Ovaj studij rezultirao je serijom slika koje je Kupka nazvao *Newtonove ploče* (1911-12). Kupka se osobito zanosio time da oslobodi boje od njihove opisne uloge. Njegov rad na ovom polju osobito je utjecao na Robert Delaunay.

* *Površine boje*
* *Obojeni*
* *Sjećanje na katedralu*
* *Plavi prostor*

Radovi u kolekciji Peggy Guggenheim, New York:
* *Studija žene koja bere cvijeće (Femme cueillant des fleurs)*, oko 1910
* *Studija bezobličnog*, *Warm Chromatics*, *Chromatique chaude* i *Fuga za dvije boje* (Fugue a deux couleurs), oko 1910-1911
* *Okomite površine (Plans verticaux)*, 1911-1912
* *Oko točke (Autour d'un point)*, oko 1920-1925

## Bibliografija
* Fauchereau, Serge. *Kupka.* New York, Rizzoli, 1989.
* Kupka, František. *La Création dans Les Arts Plastiques.* Paris, 1923; izdano i prevedeno od E. Abramsa, 1989.

## Vanjske veze

* O Kupki sa Artcyclopedije
* O Kupki na Athenaeumu 
* Kupka Frantisek 
* Museum Kampa (Praška stalna izložba djela Františeka Kupke iz kolekcije Waldes